เด้งโดด เปลี่ยนโหมดเป็นบีเวอร์

***เด้งโดด เปลี่ยนโหมดเป็นบีเวอร์*** () เป็นภาพยนตร์แอนิเมชันอเมริกัน แนววิทยาศาสตร์และตลก ผลิตโดยพิกซาร์แอนิเมชันสตูดิโอส์ สำหรับวอลต์ดิสนีย์พิกเชอส์ ออกฉายใน ค.ศ. 2026 กำกับโดยแดเนียล ชอง และเขียนบทโดยชองร่วมกับเจสซี แอนดรูส ภาพยนตร์เรื่องนี้มีนักพากย์เสียงเป็นคณะนักแสดงที่หลากหลาย นำโดยไพเพอร์ เคอร์ดา, บ็อบบี มอยนิแฮน, จอน แฮมม์, แคที นาจิมี และเดฟ แฟรนโก เป็นเนื้อเรื่องติดตามชีวิตของเมเบิล ทานากะ (รับบทโดยเคอร์ดา) ผู้หญิงรักสัตว์ ซึ่งจิตใจของเธอถูกถ่ายโอนเข้าสู่ร่างหุ่นยนต์บีเวอร์ที่เหมือนจริง เพื่อสื่อสารกับสัตว์และพิทักษ์ถิ่นที่อยู่อาศัยของพวกมันจากการถูกทำลาย และในกระบวนการนั้นเองได้จุดชนวนให้เกิดการลุกฮือขึ้นโดยไม่ได้ตั้งใจ

ชองเริ่มพัฒนาภาพยนตร์ต้นฉบับเรื่องใหม่ที่พิกซาร์ในเดือนธันวาคม ค.ศ. 2020 หลังจากกลับมาร่วมงานกับสตูดิโออีกครั้ง ภาพยนตร์เรื่องนี้ได้รับการประกาศอย่างเป็นทางการครั้งแรกในชื่อ *ฮอปเปอส์* (Hoppers) เมื่อเดือนสิงหาคม ค.ศ. 2024 พร้อมกับการเปิดเผยชื่อเคอร์ดา มอยนิแฮน และแฮมม์ในฐานะส่วนหนึ่งของนักแสดง มาร์ก มาเทอร์สบอห์เป็นผู้ประพันธ์ดนตรีประกอบ และซีซาเป็นผู้ประพันธ์และขับร้องเพลงเครดิตตอนท้ายในชื่อ "เซฟเดอะเดย์" (Save the Day)

*เด้งโดด เปลี่ยนโหมดเป็นบีเวอร์* ออกฉายรอบปฐมทัศน์ที่โรงภาพยนตร์เอลแคพิตัน ในย่านฮอลลีวูด นครลอสแอนเจลิส เมื่อวันที่ 23 กุมภาพันธ์ ค.ศ. 2026 และเข้าฉายในสหรัฐเมื่อวันที่ 6 มีนาคม ค.ศ. 2026 ภาพยนตร์เรื่องนี้ได้รับคำวิจารณ์เชิงบวกจากนักวิจารณ์

## เรื่องย่อ
หลังจากทีมนักวิทยาศาสตร์คิดค้นเทคโนโลยีที่สามารถ “ย้ายจิตใจมนุษย์” ไปสู่ร่างหุ่นยนต์สัตว์ที่เสมือนจริงได้สำเร็จ เด็กสาววัยรุ่นนามว่าเมเบิล ตัดสินใจใช้เทคโนโลยีนี้เพื่อเข้าไปอยู่ในร่างหุ่นยนต์บีเวอร์ และออกปฏิบัติภารกิจขัดขวางแผนการของบริษัทก่อสร้าง ที่หมายทำลายถิ่นอาศัยของสัตว์ป่าในท้องถิ่น

## ผู้ให้เสียง
* ไพเพอร์ เคอร์ดา ให้เสียงเป็น เมเบิล ทานากะ, เด็กสาววัย 19 ปีผู้รักสัตว์ ที่จิตใจถูกย้ายเข้าสู่ร่างหุ่นยนต์บีเวอร์
** ลีลา หลิว ให้เสียงเป็น เมเบิล ในตอนเด็ก
* บ็อบบี มอยนิแฮน ให้เสียงเป็น คิงจอร์จ, ราชาแห่งบีเวอร์
* จอน แฮมม์ ให้เสียงเป็น นายกเทศมนตรีเจอร์รี, นักการเมืองผู้ละโมบ
* แคที นาจิมี ให้เสียงเป็น ดร.ซาแมนทา "แซม" แฟร์แฟ็กซ์, อาจารย์ชีววิทยาของเมเบล ผู้คิดค้นเทคโนโลยีการย้ายจิตใจมนุษย์
* เดฟ แฟรนโก ให้เสียงเป็น ไททัส (ราชาแมลง), ผีเสื้อและลูกชายของราชินีแมลง
** เอมาน อับดุล-ราซซัค ให้เสียงเป็น ไททัส ในวัยเด็ก, หนอนผีเสื้อ
* เอดูอาร์โด แฟรนโก ให้เสียงเป็น โลฟ, บีเวอร์ที่เชื่องช้าแต่แข็งแกร่ง
* อาพาร์นา นันเชอร์ลา ให้เสียงเป็น นิซา, เพื่อนร่วมงานที่เฉลียวฉลาดของ ดร.แซม
* ทอม ลอว์ ให้เสียงเป็น ทอม ลิซาร์ด, จิ้งจกที่ชอบหลีกเลี่ยงเรื่องดรามา
* แซม ริชาร์ดสัน ให้เสียงเป็น คอนเนอร์, นักศึกษาปริญญาโทที่ทำงานภายใต้การดูแลของ ดร.แซม
* เมลิสสา วิลลาเซญอร์ ให้เสียงเป็น เอลเลน, หมีสีน้ำตาล
* อิไซอาห์ วิตล็อก จูเนียร์ ให้เสียงเป็น ราชาแห่งนก, ราชาห่าน
* สตีฟ เพอร์เซลล์ ให้เสียงเป็น ราชาสัตว์สะเทินน้ำสะเทินบก, ราชากบ
* เอโก นวอดิม ให้เสียงเป็น ราชินีปลา
* นิโคล ซากุระ ให้เสียงเป็น ราชินีสัตว์เลื้อยคลาน, งูสามตัวพี่น้องราชินี
* เมริล สตรีป ให้เสียงเป็น ราชินีแมลง, ผีเสื้อจักรพรรดิผู้เป็นที่เคารพและน่าเกรงขามที่สุดในสภาสัตว์ผู้ทรงอำนาจและมองเห็นทุกสิ่ง
* คาเรน ฮุย ให้เสียงเป็น คุณยายทานากะ, ยายของเมเบล
* วาเนสซา บาเยอร์ ให้เสียงเป็น ไดแอน, นักฆ่าฉลาม
** ไฮดี คลุม ให้เสียงพากย์ตัวละครในเวอร์ชันพากย์เยอรมันของภาพยนตร์เรื่องนี้
* เดเมทรี มาร์ติน ให้เสียงเป็น ฝูงนก
* โจ สพาโน ให้เสียงเป็น ผู้สูงอายุชาวบีเวอร์ตัน
* เอริก เอเดลสไตน์ ให้เสียงเพิ่มเติม
* ลอรี อลัน ให้เสียงเป็น แม่ของเมเบิล

ในเวอร์ชันที่ออกฉายในสหราชอาณาจักร อลัน คาร์ และอแมนดา โฮลเดน ให้เสียงพากย์เป็นกระรอกและแมงมุมตามลำดับ

## การออกฉาย
*เด้งโดด เปลี่ยนโหมดเป็นบีเวอร์* มีกำหนดออกฉายในโรงภาพยนตร์สหรัฐ ภายใต้การจัดจำหน่ายของวอลต์ดิสนีย์พิกเชอส์ ในวันที่ 6 มีนาคม ค.ศ. 2026

### ประชาสัมพันธ์
ภาพแรกของภาพยนตร์ถูกเปิดเผยต่อสาธารณชนในงานเทศกาลภาพยนตร์แอนิเมชันนานาชาติเมืองอานซี 2025 เมื่อเดือนมิถุนายน ค.ศ. 2025 ต่อมาในเดือนเดียวกัน ได้มีการฉายตัวอย่างสั้น ๆ หลังเครดิตของภาพยนตร์พิกซาร์เรื่อง *[[เอลิโอ]]* (2025) โดยเป็นฉากกิ้งก่าใช้โทรศัพท์พิมพ์อีโมจิกิ้งก่าอย่างต่อเนื่อง ในเดือนสิงหาคม ค.ศ. 2025 พิกซาร์ได้เปิดเผยว่ากิ้งก่าตัวนี้มีชื่อว่าทอม และจะปรากฏตัวในภาพยนตร์เรื่อง*เด้งโดด เปลี่ยนโหมดเป็นบีเวอร์*ด้วย

## การตอบรับ
### การตอบรับเชิงวิจารณ์
 

## หมายเหตุ

## อ้างอิง

## แหล่งข้อมูลอื่น
* 
* 

หมวดหมู่:ภาพยนตร์ที่ออกฉายในปี พ.ศ. 2569
หมวดหมู่:ภาพยนตร์ภาษาอังกฤษในคริสต์ทศวรรษ 2020
หมวดหมู่:ภาพยนตร์แอนิเมชัน 3 มิติ
หมวดหมู่:ภาพยนตร์อเมริกัน 3 มิติ
หมวดหมู่:ภาพยนตร์คอมพิวเตอร์แอนิเมชันอเมริกัน
หมวดหมู่:ภาพยนตร์เกี่ยวกับการสลับร่าง
หมวดหมู่:ภาพยนตร์เกี่ยวกับนักวิทยาศาสตร์
หมวดหมู่:ภาพยนตร์ที่ถ่ายทำในมหาวิทยาลัยและวิทยาลัย
หมวดหมู่:ภาพยนตร์โดยพิกซาร์
หมวดหมู่:ภาพยนตร์ตลกโลดโผนอเมริกัน
หมวดหมู่:ภาพยนตร์ผจญภัยบันเทิงคดีแนววิทยาศาสตร์อเมริกัน
หมวดหมู่:ภาพยนตร์ตลกบันเทิงคดีแนววิทยาศาสตร์อเมริกัน